**Kisbér Város Polgármesterétől**

**ELŐTERJESZTÉS**

Kisbér Város Önkormányzatának Képviselő-testülete

2025. március 14-i ülésére

**Tárgy:** **Kisbér csapadékvíz-elvezetésének fejlesztése elnevezésű projekt megvalósult létesítményeire vonatkozó üzemeltetési szabályzat jóváhagyása**

**Tisztelt Képviselő-testület!**

Kisbér Város Önkormányzatának Képviselő-testülete 309/204. (XI. 08.) KVÖKt. határozata alapján Kisbér Város Önkormányzata a MeViTo Mérnökiroda Kft.-vel kötött szerződést ***a „Kisbér csapadékvíz-elvezetésének fejlesztése” elnevezésű, TOP\_PLUSZ\_1.2.1-21-KO1-2022-00012*** azonosító számú projekt megvalósításához kapcsolódóan a vízjogi üzemeltetési engedély megszerzése, az ezzel kapcsolatos ügyintézés, hatósági egyeztetés lebonyolítása, üzemeltetési szabályzat elkészítése tárgyban.

A MeViTo Mérnökiroda Kft. illetékes ügyintézője 2024. decemberében feltöltötte a szükséges anyagokat, többek között az üzemeltetési szabályzatot is az ún. VIZEK oldalra, de tegnap derült ki, hogy a vízügyi nyilatkozat kiadása iránti eljárás még sem indult meg. Akkor volt az átállás a Kormányhivatalhoz (változott az eljáró hatóság), az ügyintéző rendszerhibát feltételez. Tegnap újból elindította az eljárást. A vízügyi nyilatkozat kiadását követően lehet az engedélyezési eljárást elindítani.

Az üzemeltetési szabályzatot megküldte a MeViTo Mérnökiroda Kft., előterjesztéshez mellékelve.

Kérem a Tisztelt Képviselő-testületet az előterjesztés megvitatására és az üzemeltetési szabályzat jóváhagyására.

Kisbér, 2025. március 13.

 **Sinkovicz Zoltán sk.**

 polgármester

**Határozati javaslat**

**Kisbér Város Önkormányzatának Képiviselő-testülete**

…../2025. (III. 14.) KVÖKt. határozata

üzemeltetési szabályzat jóváhagyásáról

Kisbér Város Önkormányzatának Képviselő-testülete jóváhagyja a MeViTo Mérnökiroda Kft. által készített, *„****Kisbér csapadékvíz-elvezetésének fejlesztése” elnevezésű, TOP\_PLUSZ\_1.2.1-21-KO1-2022-00012*** azonosító számú projekt megvalósításához kapcsolódó Üzemeltetési Szabályzatot.

Határidő: a határozat kiadására azonnal

Felelős: dr. Pápai Tamás jegyző